Joniškio geležinkelio stotis

Joniškio geležinkelio stotis – geležinkelio stotis šiaurės Lietuvos mieste Joniškyje, miesto pietvakarinėje dalyje, Stoties g. 28.Joniškio geležinkelio stotis. 1551.lt (tikrinta 2023-07-20). Stoja keleiviniai traukiniai Vilnius–Ryga–Talinas. Stotis yra Šiaulių–Jelgavos geležinkelio ruože. Pagrindinis stoties pastatas yra jau trečiasis, tačiau išlikęs ir pirmasis (medinis). 

Buvęs nedidelis geležinkelio mazgas, nuo kurio šakojosi siaurojo geležinkelio šaka link Žeimelio. Ant stoties rūmų yra atminimo lenta iš 1941 m. birželio 14 d. ir 1944–1953 m. iš čia ištremtų Joniškio krašto žmonių atminimui, atidengta 1997 m. birželio 14 d.Joniškio rajono paminklai. Genocid.lt (tikrinta 2025-03-12).

 Istorija 

Per I pasaulinį karą pro Joniškį nutiestas Šiaulių–Jelgavos geležinkelis, 1916 m. čia įrengta geležinkelio stotis. Per Joniškį tiestas geležinkelis imtas naudoti 1916 m. Vokiečių karinė vadovybė ėmė skubiai tvarkyti geležinkelius ir perkalti plačiąją rusiškąją vėžę į 1435 mm pločio. Karo reikmėms vokiečiai nutiesė ir 92 km Šiaulių–Joniškio–Jelgavos kelią. Fronto reikalams kaizerinė Vokietija nutiesė Lietuvoje nemažai ir 600 mm vėžės pločio geležinkelių, tarp jų ir ruožą Joniškis–Žeimelis.Vijoleta Kuprevičienė. Geležinkelis ir jo infrastruktūra Joniškyje. Rvb.lt (tikrinta 2023-07-20).

1922 m. atidarytas Joniškio–Žeimelio siaurasis geležinkelis, tad Joniškio stotis tapo geležinkelio mazgu. Stotyje buvo depas, skirtas 600 mm vėžės traukiniams remontuoti. Tarpukariu pastatytas funkcionalistinės architektūros stiliaus vandens bokštas (inžinierius Vincas Pukas). Joniškio stotyje veikė Lietuvos geležinkelių policijos punktas.

1940 m. vasarą pastatytas naujas mūrinis stoties pastatas, kadangi senoji buvo pasenusi ir neatitiko reikalavimų, be to, buvo tolokai nuo miesto.Statyba Jonišky. „Lietuvos žinios“, 1940-05-20, psl. 11.Joniškis. „Lietuvos aidas“, 1940-06-13, psl. 9. Apie 1960 m. siaurasis geležinkelis išardytas, stotis naudojama tik plačiojo geležinkelio reikmėms. XX a. pabaigoje stoties pastatas suremontuotas. 1997 m. atidengta atminimo lenta tremtiniams. Iki 2004 m. sausio 14 d. važiuodavo traukiniai Vilnius–Ryga (trumpam atnaujintieji 2018 m. rugsėjį – 2020 m. kovą pravažiuodavo, bet nestodavo). 2023 m. gruodžio 27 d. maršrutas vėl atnaujintas, šįkart jau stojantis Joniškyje. Pirmuoju traukiniu važiavo premjerė Ingrida Šimonytė, susisiekimo ministras Marius Skuodis, kiti Lietuvos politikai, vykę į Rygą susitikti su Latvijos politikais.Iš Vilniaus į Rygą išvyko pirmasis atnaujinto maršruto traukinys, planuose – ir jungtys su Daugpiliu, Talinu. 2023-12-27, Vz.lt (tikrinta 2023-12-27).Po beveik 20 metų išvyko pirmasis traukinys iš Vilniaus į Rygą. 2023-12-27, Delfi.lt (tikrinta 2023-12-27).

2025 m. sausio 6 d. per Joniškį ėmė važiuoti traukiniai Vilnius–Ryga–Talinas.Šiandien pradeda kursuoti traukinys Vilnius-Ryga-Talinas: kur bus stotelės? 2025-01-06 Ve.lt (tikrinta 2025-04-25).Iš Vilniaus į Taliną traukiniu tą pačią dieną. Ltglink.lt (tikrinta 2026-01-29).Vilnius–Ryga–Talinas. Ltglink.lt (tikrinta 2025-04-25).

 Šaltiniai 

Gelež
Kategorija:Joniškio rajono savivaldybės geležinkelio stotys